“WEBER” lak-bo‘yoq korxonasi Farg‘onada hamkorlar va mijozlar bilan uchrashdi

“Weber” brendi ostida faoliyat yurituvchi “Premium Paints” korxonasi 2011 yilda o‘z faoliyatini boshlagan. Hozirgi kunga kelib “Weber” brendi lak-bo‘yoqlar bozorida qurilish sohasining yetakchilaridan sanaladi.
Butun jahon standartlari talabiga mos keluvchi Yevropa texnologiyalari asosida ish olib boruvchi korxona ayni paytda suvli emulsiya mahsulotining 30dan ortiq turini ishlab chiqarmoqda. 2014 yilda korxona kuniga 10 000 ming dona temir bankalar ishlab chiqaruvchi sex faoliyatini yo‘lga qo‘ydi. 

Korxonada 2016 – yilda tez quruvchi “Neolit” bo‘yog‘i hamda yo‘l belgilari uchun bo‘yoq sexi, 2017-yilda esa yog‘och yuzasini bo‘yash uchun mo‘ljallangan uralkid lakini ishlab chiqaruvchi sexlar ishga tushdi. Bir so‘z bilan aytganda “Olam ranglari”ni bo‘yoqda jamlash niyatidagi “Weber” mijozlar uchun doim izlanishda.
Kuni kecha “Weber” Farg‘ona shahridagi “Asia” mehmonxonasining taqdimot zalida hamkorlar, bevosita qurilish sohasida ish olib boruvchi ustalar va mijozlar bilan uchrashuv o‘tkazdi. Unda korxona tajribali mutaxassislari yig‘ilganlarga “Weber” faoliyati, buguni va kelajak rejalari haqida tushuncha berib o‘tishdi.


Korxonaning har bir mahsulotiga oid ishlab chiqarish texnologiyasi, o‘ziga xos tomonlari va undan unumli foydalanish usullari haqida ma'lumot berildi.
Turli sharoitlarda mahsulotdan qanday foydalanish va bo‘yash ishlarida qaysi jihatlarga e'tibor berish yuzasidan “Weber” mutaxassislari “Mahorat darsi” o‘tib berdi.
Lak-bo‘yoq korxonasi vakillari hamkor va mijozlarning mahsulotlar sifati bo‘yicha talab va istaklarini tingladilar. Bu borada yozma so‘rovnoma ham o‘tkazildi.

Uchrashuv so‘ngida korxona jamoasi tomonidan tadbir ishtirokchilariga sovg‘alar takdim qilindi.